title: Klita (trutca ke Ingres)
text: Yambaf malyopasik ke bane sare va erava ke lingesik icde bunera va vola vas rietavafa listuca, is va inaf geltrevaf pak dere nued. Kene anamez ke alto, lingerinda tir leon jebesa is loon piakokorafa, dum tiaveteson va almanosa num bidgesitison va cot. Ingres zavzar sagaf gu pulukevafa tavera ke David ton zolonuca ke conya is zovdara, voxe va bata xuta artfir nume inaf tuwarzas martig va joya mu yambik dum Degas ok Picasso fenkur. Sotceyeno alto tir yonta ton yona livoda ; skura va tezaks vas cugunaykafa tuopelara va mergileem mukar isen iskafa aludevuca va tigira ke drucka laumasir.